|  |  |
| --- | --- |
| Številka: 304-1/2023/73 | |
| Ljubljana: 6. 6. 2023 | |
| **GENERALNI SEKRETARIAT VLADE REPUBLIKE SLOVENIJE**  [Gp.gs@gov.si](mailto:Gp.gs@gov.si) | |
| ZADEVA: Sklep o oblikovanju obveznih rezerv nafte in njenih derivatov v letu 2023 – predlog za obravnavo | | | | |
| 1. Predlog sklepov vlade: | | | | |
| Na podlagi prvega odstavka 21.e člena Zakona o blagovnih rezervah (Uradni list RS, št. 96/09 – uradno prečiščeno besedilo in 83/12) je Vlada Republike Slovenije na … seji dne … pod točko … sprejela naslednji  S K L E P:   1. V letu 2023 se oblikujejo obvezne rezerve nafte in njenih derivatov v višini, ki ustreza dnevnemu povprečnemu neto uvozu za devetdeset dni v letu 2022 in pomeni minimalno količino 643.114 ton ekvivalenta surove nafte, ki se zagotavlja kot neosvinčeni motorni bencin super 95, dizelsko gorivo, kurilno olje – ekstra lahko, gorivo JET A1 in kurilno olje – srednje. V navedeni količini so upoštevane že doslej oblikovane količine obveznih rezerv. 2. Obvezne rezerve nafte in njenih derivatov morajo doseči minimalno stanje zalog, določenih v prejšnji točki, najpozneje 1. julija 2023.   Barbara Kolenko Helbl  generalna sekretarka  Priloga:   * obrazložitev   Sklep prejmejo:  – Ministrstvo za gospodarstvo, turizem in šport,  – Zavod RS za blagovne rezerve,  – Generalni sekretariat Vlade Republike Slovenije. | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| * Dejan Židan, državni sekretar, Ministrstvo za gospodarstvo, turizem in šport * Mag. Karla Pinter, generalna direktorica Direktorataza notranji trg, Ministrstvo za gospodarstvo, turizem in šport, * Franc Stanonik, sekretar, vodja Sektorja za domače storitve, Direktorat za notranji trg, Ministrstvo zagospodarstvo, turizem in šport * Miha Berdnik, sekretar, vodja Oddelka za blagovne rezerve, Sektor za domače storitve, Direktorat za notranji trg, Ministrstvo za gospodarstvo, turizem in šport | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| 5. Kratek povzetek gradiva: | | | | |
| / | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | NE | |
| b) | usklajenost slovenskega pravnega reda s pravnim redom Evropske unije | | NE | |
| c) | administrativne posledice | | NE | |
| č) | gospodarstvo, zlasti mala in srednja podjetja ter konkurenčnost podjetij | | NE | |
| d) | okolje, vključno s prostorskimi in varstvenimi vidiki | | NE | |
| e) | socialno področje | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE | |
| 7.a Predstavitev ocene finančnih posledic nad 40.000 EUR: / | | | | |
| 7.b Predstavitev ocene finančnih posledic pod 40.000 EUR:  Gradivo nima nikakršnih učinkov na področjih iz četrtega odstavka 8. b člena Poslovnika Vlade RS. | | | | |
| 8. Predstavitev sodelovanja z združenji občin: | | | | |
| Vsebina predloženega gradiva (predpisa) vpliva na:   * pristojnosti občin, * delovanje občin, * financiranje občin. | | | | NE |
| Gradivo (predpis) je bilo poslano v mnenje:   * Skupnosti občin Slovenija SOS: NE * Združenje občin Slovenija ZOS: NE * Združenje mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani: / | | | |  |
| **9. Predstavitev sodelovanja javnosti:** | | | |  |
| Gradivo je bilo predhodno objavljeno na spletni strani predlagatelja: | | | | NE |
| V skladu s sedmim odstavkom 9. člena Poslovnika Vlade Republike Slovenije ((Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) javnost ni bila povabljena k sodelovanju. | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | NE |
| **11. Gradivo je uvrščeno v delovni program vlade:** | | | | NE |
| Matjaž Han  minister | | | | |

**OBRAZLOŽITEV**

Zakon o blagovnih rezervah (Uradni list RS, št. 96/09 – uradno prečiščeno besedilo in 83/12) v 21.a členu določa, da mora Republika Slovenija zagotavljati minimalne količine obveznih rezerv nafte in naftnih derivatov, ki ustrezajo dnevnemu povprečnemu neto uvozu za devetdeset dni.

Na podlagi prvega odstavka 21.e člena Zakona o blagovnih rezervah (Uradni list RS, št. 96/09 – uradno prečiščeno besedilo in 83/12) se obvezne rezerve nafte in njenih derivatov oblikujejo in zagotavljajo po proizvodih in količinah, ki jih za vsako koledarsko leto določi Vlada RS na predlog ministrstva, pristojnega za preskrbo. Obvezne rezerve nafte in njenih derivatov se financirajo iz sredstev posebnega nadomestila za izvajanje gospodarske javne službe oblikovanja obveznih rezerv nafte in njenih derivatov.

Pri izračunavanju minimalnih zalog se upošteva poraba vseh naftnih derivatov na podlagi podatkov energetske statistike, ki jih zbira Statistični urad Republike Slovenije. Izračunavanje se opravi v skladu s Pravilnikom o izračunavanju in poročanju o stanju rezerv nafte in naftnih derivatov (Uradni list RS, št. 102/12, 11/15 in 25/19).

V letu 2022 je bila domača poraba naftnih derivatov po zadnjih razpoložljivih podatkih Statističnega urada Republike Slovenije 2.449.000 ton, kar v ekvivalentu surove nafte znese 2.608.185 ton. Na podlagi tega se v letu 2023 oblikujejo obvezne rezerve nafte in njenih derivatov v višini, ki ustreza dnevnemu povprečnemu neto uvozu za devetdeset dni v letu 2022 in pomeni minimalno obvezo 643.114 ton ekvivalenta surove nafte, ki se zagotavlja kot neosvinčeni motorni bencin super 95, dizelsko gorivo, kurilno olje – ekstra lahko, gorivo JET A1 in kurilno olje – srednje.

Kakovost oblikovanih obveznih rezerv mora ustrezati kakovosti, kakršno za posamezno gorivo določajo veljavni predpisi.